
RAPORT DE SPECIALITATE
privind prelungirea pe o perioadă de 1 an a contractului  de închiriere nr. 690/1999, încheiat cu Societatea Profesională Notarială Sichim Ioana –Notingher Teodora,  pentru spaţiul situat în Timişoara, P-ța Țepeș Vodă nr. 1
 


Prin cererea  adresa înregistrată cu numărul SC2022-006448/17.03.2022, Societatea  Profesională Notarială Sichim Ioana –Notingher Teodora solicită prelungirea contractului de închiriere nr.690/1999, având ca obiect spațiul situat în Timișoara, Piața Tepes Vodă (fosta Piata Doicești),  nr.1. 
          Contractul de închiriere  nr. 690/1999, expiră la data de 02.05.2022, iar spațiul obiect al acestui contract are suprafață de 138,40 m.p, fiind închiriat la un tarif de închiriere de 10,5euro/lună/m.p. Spațiul este situat la parterul imobilului, înscris în Cartea Funciară nr. 970, nr. top 381, în proprietatea Statului Român, în folosința Consiliului Local al Municipiului Timișoara are destinația de spațiu prestări servicii – desfășurare activități notariale.          
Cererea Societății Profesionale Sichim Ioana - Notinger Teodora de prelungire a contractului de închiriere nr. 690/1999 a fost depusă în termenul legal stabilit , iar această entitate juridică are achitate la zi obligațiile bugetare.
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 110 şi valoarea de inventar 327.402,00 lei.
Spaţiul a fost verificat prin următoarele adrese ale serviciilor de specialitate:
· Adresa SC2022-6448/28.03.2022  a Biroului Clădiri Terenuri; 
· Adresa  SC2021-006448/04.04.2022   a Compartimentului Fond Funciar; 
Adresa  SJ2021-006448/ 31.03.2022 a Serviciului Juridic;  
 Menționăm faptul că, prin  adresa serviciului juridic nr. SJ2022-6448/31.03.2022 suntem învederați privind existența mai multor  litigii  pe rolul instanțelor judecătorești , nesoluționate până în prezent, motiv pentru care propunem prelungirea contractului de închiriere nr.699/1999 pe o perioadă de un an. 
Precizăm faptul că solicitarea  de  prelungire a fost analizată  în ședința din 14.04.2022 a Comisiei  de  Analiză  a  Spaţiilor  cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 49/22.02.2022, iar comisia a avizat favorabil această solicitare, hotărând  prelungirea pe o perioadă de 1 an, a contractului de închiriere nr. 690/1999, încheiat cu  Societatea Profesională Sichim Ioana- Notingher Teodora, respectiv  de la data de 03.05.2022  până la data de 03.05.2023, prelungirea fiind condiționată de actualizarea tarifului de închiriere prin întocmirea unui raport de evaluare de către prestatorul de servicii agreat de către Primăria Timișoara.
 Urmare a Raportului de evaluare nr.4424/2022 , întocmit de către societatea FIDOX SRL Brașov, transmis structurii noastre în data de 26.04.2022, pentru spațiul ccu altă destinație SAD.2 , situat în imobilul din Timișoara , Piața Țepeș Vodă nr.1 a fost stabilit un tarif de închiriere de 10,5 euro/m.p /lună .
	Arătăm faptul că, imobilul în care se află spațiul pentru care se solicită prelungirea închirierii este obiect al unui litigiu ce vizează anularea dispoziției prin care a fost soluționată cererea de revendicare a imobilului  în baza Legii nr.10/2001. Totodată menționăm faptul că titularul contractului de închiriere este vechiul chiriaș al spațiului, închirierea nefiind în beneficiul unui nou chiriaș, iar hotărârea comisiei este în consens cu  prevederile articolului 21, aln.5 din Legea nr.10/2001.  
	În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;
            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având în vedere prevederile articolului 21, alin.5 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989;
	Având  în vedere prevederile legale și necesitatea continuării activității de către Societatea  Profesională Notarială Sichim Ioana –Notingher Teodora în spațiul antemenționat, apreciem faptul că Proiectul de hotărâre privind prelungirea pe o perioadă de 1 an a contractului  de închiriere nr. 690/1999, încheiat cu Societatea Profesională Notarială Sichim Ioana –Notingher Teodora,  pentru spaţiul situat în Timişoara, P-ța Țepeș Vodă, nr.1,  îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

